好似執到金 新哥連朝摸實當係寶
2024年04月13日 12:00
東網電視
更多新聞短片
「金佰令」由湯普新加課,練者在場打點,動態矚目。
澳洲藉騎師湯普新來香港開山劈石,現階段有3冠1亞2季成績,總算站穩陣了腳,支持度日益上升,明日沙田賽事有7匹坐騎參戰,馬房分佈有葉、容、鄭、廖、韋、姚及黎廐7個倉口,線路頗為廣泛,想搵冷門馬食大茶飯,絕對是最佳人選。
今朝新哥有啲搏殺鏡頭值得留意,7時15分,由他主轡的第10場三班1400米姚廐戰駒「金佰令」,連續第2朝安排給騎者親自開往內圈慢踱,好讓人馬加深了解,輝哥也顯得相當肉緊,現場打點一切後再出烽火台督操,動態吸引,「金佰令」季內成績唔失禮架,7戰得1冠1季2殿,另兩次第5名,即係只有1次無獎金收,又睇吓首配湯普新會否有突破性演出!